Neulußheim

Neulußheim (sidfränkisch Nailosse) isch e Gmai im Rhy-Necker-Chrais z Bade-Wirttebärg. D Gmai het 7162 Iiwohner (Stand: 31. Dezember 2024). Geografi Neulußheim lyt in dr Metropolregion Rhy-Necker. D Sidgränz vum Baan bildet dr Kriegbach, wu ai Kilometer weschtli in Rhyy mindet. Dr Baan bstoht us 47,2 % Landwirtschaftsflechi, 0,9 % Wald, 51 % Sidligsflechi un 0,9 % sunschtiger Flechi. Nochbergmaine vu Neulußheim sin Altlußheim im Weschte, Side un Sidoschte, Hockenheim im Norde un Reilingen im Oschte. Gmaigliderig Zuge Neulußheim ghere s glychnamig Dorf un dr Wohnblatz Siebzehntes Gewann. Gschicht Am 19. Merz 1711 het dr wirttebärgisch Herzog Eberhard Ludwig em wirttebärgische Stabs- un Amtspfläger Julius Schickard an dr eschtlige Baangränz vum Dorf Lußheim (syt 1816: Altlußheim) 100 Morge Land zuegwise. An ere Stroßechryzig het dr Schickard derno Lußhofen (ab 1816 Neulußheim) grindet. S erscht Gebei isch e Maierhof mit Wirtschaft un Bröuerei gsii. S Dorf het zum Hochstift Speyer unter wirttebärgischer Schutzherrschaft ghert (Stabspflääg Speyer, Oberamt Maulbronn). Wu s Hochstift Speyer anne 1803 im Rame vum Rychsdeputationshauptschluss säkularisiert woren isch, isch s chleschterlig Oberamt in e wältli wirttebärgisch Amt umgandelt wore. Anne 1806 sin Alt- un Neulußheim mit em Dusch- un Epurationsverdrag an s Großherzogtum Bade chuu. Im Badische isch Neulußheim Dail vum Amt Schwetzingen gsii, ab 1924 vum Bezirksamt Mannheim, wu 1939 dr Landchrais Mannheim drus woren isch. Im Rame vu dr bade-wirttebärgische Chraisreform isch 1973 dr Landchrais Mannheim ufglest wore un Neulußheim isch zum neie Rhy-Necker-Chrais chuu. Yywohnerentwicklig Verwaltig Neulußheim het e Verwaltigsgmainschaft veryybart mit dr Stadt Hockene un dr Gmaine Altlußheim un Reilingen Burgermaischter vu Neulußheim Gottlieb Schreiber (1945) Friedrich Lörsch (1946; kummissarisch) Konrad Bühler (1946–1948) Fritz Stadler (1948–1966) Ewald Butz (1966–1993) Gerhard Greiner (1993–2008) Gunther Hoffmann (2008–2024) Kevin Weirether (syt 2024) Kultur un Böuwärch Durmuhremuseum im oberschte Stock vu dr alte Schuel Haimetmuseum im Alte Bahnhof Evangelischi Chilche (1908) Katholischi Chilche St. Nikolaus (1955) Dialäkt Dr Dialäkt vu Neulußheim ghert zum Sidfränkisch. Literatur Hans Huth: Die Kunstdenkmäler des Landkreises Mannheim: Ohne Stadt Schwetzingen. München 1967. Staatl. Archivverwaltung Baden-Württemberg in Verbindung mit d. Städten u.d. Landkreisen Heidelberg u. Mannheim (Hrsg.): Die Stadt- und die Landkreise Heidelberg und Mannheim: Amtliche Kreisbeschreibung. Bd. 1: Allgemeiner Teil. Karlsruhe 1966. Bd. 3: Die Stadt Mannheim und die Gemeinden des Landkreises Mannheim. Karlsruhe 1970. Robert Fuchs: 275 Jahre Neulußheim 1711–1986. Neulußheim 1986. Wolfgang Ockert: Ortssippenbuch Neulußheim 1716–1920. Verlag regionalkultur, Ubstadt-Weiher 2004, ISBN 978-3-89735-401-2 (= Badische Ortssippenbücher 111). Weblink Websyte vu Neulußheim Neulußheim uf LEO-BW Fueßnote